姜志禮

姜志禮，字立之，号同节，直隸丹陽（今江蘇）人，明朝政治人物，同进士出身。

生平
萬曆四年（1576年）中式丙子科應天鄉試舉人，萬曆十七年（1589年）登己丑科進士《萬曆十七年己丑科進士履歷》：姜志禮，同節，诗四房，壬戌十二月二十七日生。丹阳人，丙子鄉試，三甲二十四名。工部政，六月授江西建昌府推官，壬辰丁憂，乙未補衢州府推官，丁酉升左評事，己亥丁憂，壬寅復除原职，癸卯云南主考，丙午升右寺付，本年升刑部员外，升郎中，本年升泉州知府，庚戌升廣東付使，甲寅升山東參政，乙卯降廣西佥事，己未升江西参议，辛酉升浙江付使，癸亥升尚寶司少卿，甲子升本司卿，山西主考，乙丑致仕，丙寅为民。，授建昌府、衢州府推官，入為大理寺評事，三十一年主考雲南鄉試；三十四年升任刑部員外郎。万历三十四年（1606年）擔任泉州府知府，三十八年升廣東副使清·胡之鋘修，清·周学曾等纂，《道光晋江县志·卷之三十四·政绩志》：姜志礼，字立之，号同节，丹阳人。万历己丑进士，知泉州府，以正人心，厚风俗为务。重伦常，崇节义，尊高年，尚有德，引多士，恤无告，严包籴，禁投献，剔衙蠹，惩总牙，给隶糈，时兵饷。民有不率者，从容教之，教之不驯，乃绳以法。万历三十五年秋地震，洛阳桥倾圮，大梁折入于海，故址渐湮。志礼采石，从海底结址二十三，葺旧址三十五，整补扶栏五百，增两翼镇风塔各一，折架重易，关楼亭榭一新。其他城堞坛壝，以次缮治。郡绅士颂述其政，曰《实政录》，黄汝良为序。入觐，擢广东宪副。去，民思其德，为建生祠于洛江之上。邑人何乔远为文记之。节《何镜山集》。参《河干集》。。四十二年進為山東右參政，分守登、萊；因反對福王封田，四十三年降職為廣西僉事。久之，四十七年遷江西參議。天啓元年（1623年）升浙江副使，三年升任尚寶司少卿，后再升為尚寶卿，拒絕迎合魏忠賢。后辭職，仍被削奪為民，追奪誥命明實錄：熹宗實錄 ,71卷 ,3421。崇禎初年（1628年）閹黨被除，恢復官職《明史》（卷234）：姜志禮 ，字立之，丹陽人。萬曆十七年進士。歷建昌、衢州推官，入為大理評事。三十三年以囚多瘐死，疏言：「犴狴之間，一日斃十五人。積日而計，亦何紀極。又況海內小民，罹災祲而轉死溝壑，及為礦稅所羅織、貂璫所攫噬、含冤畢命者，又復何限！乞亟為矜宥，勿久淹繫，且盡除礦稅，毋使宵人竊弄魁柄，賊虐烝黎。」不報。歷刑部員外，出為泉州知府，遷廣東副使，並有聲。 進山東右參政，分守登、萊。福王封國河南，詔賜田二百萬畝，跨山東、湖廣境。既之國，遺中貴徐進督山東賦，勢甚張。志禮抗疏曰：「臣所轄二郡，民不聊生，且與倭鄰，不宜有藩府莊田以擾茲土也明甚。且自高皇帝迄今累十餘世，封王子弟多矣，有賜田二萬頃，延連數十郡者乎？繼此而封，尚有瑞、惠、桂三王也。倘比例以請，將予之乎，不予之乎？況國祚靈長，久且未艾。嗣是天家子姓，各援今日故事以請，臣恐方內土田，不足共諸藩分裂也。」帝大怒，貶三秩為廣西僉事。久之，遷江西參議。 天啟三年由浙江副使入為尚寶少卿，尋進卿。河南進玉璽，魏忠賢欲志禮疏獻之。志禮不可。忠賢怒，今私人劾甚衰老，遂乞休。詔加太常少卿致仕，已而削奪。崇禎初，復官。 志禮性淳樸，所居多政績，亦以行誼稱於鄉。。年九十余卒。

家族
父姜士康，生员冠带。

參考

 延伸阅读 


Category:明朝廣東按察司副使
Category:明朝泉州府知府
Category:明朝尚寶司卿
Category:明朝浙江按察司副使
Category:明朝建昌府推官
Category:明朝大理寺评事
Category:丹陽市人
Z
Category:明朝衢州府推官
Category:明朝廣西按察司僉事
Category:明朝江西布政使司參議
Category:明朝山東布政使司參政